"அரசன் இறந்தான், துக்கத்தால் அரசி இறந்தாள்", இது கதைப்பின்னல். இவ்விரண்டிலும் 'காலநிரல்' பாதுகாக்கப்படுகிறது. ஆனால் காரண உணர்வு கதைப்பின்னலில் அமைந்துள்ளது. கதையாக இருந்தால் நாம் "அதன்பிறகு" என்று கேட்கிறோம். அது கதைப்பினனலாக இருந்தால் "ஏன்?" என்று வினவுகிறோம். "ஒவ்வொரு செயலும், சொல்லும் கதைப்பின்னலில் கணக்கிடவேண்டும்" என இ.எம்.பார்ஸ்டர் எழுதிய நாவல் நோக்குகள் எனும் ஆங்கிலநூல், 'கதைப்பின்னல்' குறித்து விளக்குகிறது. அதனால் கதையில், நாடகத்தில், உரைநடை அல்லது கவிதையில் நிலைபெற்றுள்ள நிகழ்ச்சிகள் அறிவார்ந்த முறையில் காரணகாரியத்தோடு அமைக்கப்படுவது -தொடர்புபடுத்தப்படுவது- கதைப்பின்னல் ஆகும்..கதைப்பின்னல் வகைகள்.அவை 'குறை கதைப்பின்னல்' (சிம்பிள் பிலாட்), 'நிறை கதைப்பின்னல்'( காம்ப்ளக்சு பிலாட்), 'தனிக் கதைப்பின்னல்'( சிங்கிள் பிலாட்), 'இரு கதைப்பின்னல்' (டபுள் பிலாட்), 'நெகிழ் கதைப்பின்னல்' (லூசு பிலாட்), 'செறி கதைப்பின்னல்' (டைட் பிலாட்), 'மோதல் கதைப்பின்னல்' (பிலாட் ஆஃப் கான்ஃபிளிக்ட்), 'சூழ்ச்சிக் கதைப்பின்னல்' (பிலாட் ஆஃப் இண்ட்ரிக்), 'எதிர்ப்பார்ப்புக் கதைப்பின்னல்' (பிலாட் ஆஃப் சஸ்பென்சு), 'வியப்பமை கதைப்பின்னல்' (பிலாட் ஆஃப் சர்ப்ரைஸ்), 'நிகழ்ச்சிகளின் கதைபபினனல்' (பிலாட் ஆஃப் இன்சிடெண்ட்சு) என்பனவாகும்..அக்கதைப்பின்னல் பற்றிய விளக்கங்கள் ஆய்வுக்கட்டுரையில் இடம்பெற்றிருக்கின்றன. முன்னர்க் குறிப்பிட்ட நாடகங்கள் ஒவ்வொன்றும் எந்தவிதக் கதைப்பின்னலில்  அடங்கும் என்பது இவ்வாய்வு நூலில் விரிவாக ஆராயப்பட்டிருக்கிறது..இந்தஆய்வு, நூலாக 2011 ஆம் ஆண்டு அக்டோபர் மாதம் வெளிவந்திருக்கிறது. இந்நூலைப் படித்துத் தமிழ்க் கவிதைநாடகங்களின் 'கதைக்கரு'க்களையும், 'கதைப்பின்னல்'களையும் சுவைத்து மகிழலாம்..பார்க்க